|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел: +381 21 487 46 77livia.bata@vojvodinа.gov.rs |
|  | ЧИСЛО: 128-90-23/2023-05 | ДАТУМ: 22.2.2023. року |
|  |  |  |

На основи члена 6. пасус 1. Покраїнскей скупштинскей одлуки о додзeльовaню буджeтних срeдствох орґаном и орґанизацийом у чиєй ше роботи службено хаснує язики и писма националних меншинох – националних заєднїцох («Службени новини АПВ», число 14/15) у вязи зоз членами 11, 12, 23. пасусу 4, 25. и 26. Покраїнскей скупштинскей одлуки о буджету Автономней покраїни Войводини за 2023. рок («Службени новини АПВ», число 54/2022) и члена 3. пасус 1. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци орґаном и орґанизацийом у чиєй роботи ше службено хаснує язики и писма националних меншинох – националних заєднїцох («Службени новини АПВ», число 7/2023), Покраїнски секретарият за образованє, предписаня, управу и национални меншини – национални заєднїци, розписує

**К О Н К У Р С**

**за додзельованє буджетних средствох орґаном**

**и орґанизацийом у Автономней покраїни Войводини**

**у чиєй роботи ше службено хаснує язики и писма националних меншинох – националних заєднїцох за 2023. рок**

Средства у суми 10.000.000,00 динари ше додзелює пре унапредзенє витворйованя права на службене хаснованє язикох и писмох националних меншинох – националних заєднїцох у Автономней покраїни Войводини.

**Право участвовац на конкурсу маю:**

* орґани єдинкох локалней самоуправи з териториї Автономней покраїни Войводини, у хторих зоз статутом городу, односно општини утвердзене службене хаснованє язикох и писмох националних меншинох – националних заєднїцох на цалей териториї єдинки локалней самоуправи або у населєних местох на їх териториї;
* месни заєднїци на териториї городох и општинох зоз алинеї єден;
* други орґани, орґанизациї, служби и установи, хаснователє буджетних средствох, хтори маю шедзиско на териториї локалней самоуправи або хтори окончую дїялносц на териториї локалней самоуправи, з алинеї єден.

**Средства ше додзелює** за финансованє, односно участвованє у финансованю:

* трошки за виробок и поставянє таблох з назву орґанох и орґанизацийох, назву населєних местох и других ґеоґрафских назвох на драгових напрямох, назву улїцох и площох, як и других информацийох и спозореньох за явносц хтори виписани и на язикох националних меншинох – националних заєднїцох хтори ше службено хаснує у општини, городзе або населєним месце;
* за друкованє двоязичних або вецейязичних формуларох, службених глашнїкох и других явних публикацийох;
* за розвой системи електронскей управи за роботу у условийох вецейязичносци.

**Висину средствох** за додзельованє ше утвердзує на основи тих критериюмох:

* числа язикох и писмох националних меншинох – националних заєднїцох хтори ше службено хаснує на цалей териториї општини, городу або населєного места;
* процентуалней учасци припаднїкох националних меншинох – националних заєднїцох чийо ше язики и писма службено хаснує у вкупним чишлє жительства по урядових податкох Републичного заводу за статистику, на основи остатнього попису жительства;
* вкупни материялни трошки хтори потребни за реализацию активносцох;
* иснованє других жридлох финансованя активносцох;
* континуитету у финансованю активносцох од Секретарияту, односно чи ше средства пита першираз
* иснованє наложених або препоручених мирох за унапредзенє активносцох на унапредзеню вецейязичносци од инспекцийних службох;
* иснованє потвердзеня од националного совиту националней меншини о значносци финансованя активносци.

Конкурсну документацию мож превжац од **22.2.2023 року** у просторийох Секретарияту або на web адреси Секретарияту [www.puma.vojvodina.gov.rs](http://www.puma.vojvodina.gov.rs)

**Термин за подношенє приявох на Конкурс по 10. марец 2023. року.**

Прияви на конкурс ше подноши лєм на конкурсних формуларох Секретарияту. Комплетну конкурсну документацию мож превжац у просторийох Секретарияту або на интернет адреси: www.puma.vojvodina.gov.rs.

Прияви на конкурс ше подноши лєм на конкурсних формуларох Секретарияту, на сербским язику або на язику националней меншини – националней заєднїци хтори ше службено хаснує у орґанох Автономней покраїни Войводини.

Прияви ше подноши:

1. особнє з придаваньом на писарнїцу покраїнских орґанох управи у Новим Садзе;

2. по пошти на адресу:

Покраїнски секретарият за образованє, предписаня, управу и национални меншини – национални заєднїци- Булевар Михайла Пупина 16, 21000 Нови Сад

ЗА КОНКУРС – ДОДЗЕЛЬОВАНЄ СРЕДСТВОХ ОРҐАНОМ

И ОРҐАНИЗАЦИЙОМ У АВТОНОМНЕЙ ПОКРАЇНИ ВОЙВОДИНИ

У ЧИЄЙ РОБОТИ ШЕ СЛУЖБЕНО ХАСНУЄ ЯЗИКИ И ПИСМА НАЦИОНАЛНИХ МЕНШИНОХ – НАЦИОНАЛНИХ ЗАЄДНЇЦОХ ЗА 2023. РОК

Прияви на конкурс ше доручує **у двох прикладнїкох з двома виявами** хтори оверела и подписала овласцена особа подношителя прияви, кед ше конкурує по єдней основи, а кед ше конкурує источашнє и по вецей основох, прияви ше доручує у двох прикладнїкох за кажду основу, зоз истим числом оверених виявох.

Нє будзе ше розпатрац нєблагочасни або нєподполни прияви, при хторих нєдостаток нє одстранєни по указованю, як анї прияви хтори ше нє одноша на з конкурсом предвидзени наменки або хтори поднєсли нєовласцени особи.

Секретарият по Конкурсу софинансує лєм активносци яки ше реализує у периоду од розписованя конкурсу по 31.12.2023. року.

Поступок конкурсу запровадзує комисия за розпатранє приявох хтору формує покраїнски секретар. Комисия по розпатраню поднєшених приявох прави лїстину вреднованя и ранґованя приявох на конкурсу и доручує ю покраїнскому секретарови.

О додзельованю средствох хасновательох по запровадзеним поступку одлучує покраїнски секретар зоз ришеньом, хторе конєчне. **Ришенє о додзельованю средствох будзе обявене на интернет боку Секретарияту.**

Додатни информациї о явним конкурсу мож достац у Секретарияту, на число телефона: 021/ 487 4677, по е-пошти livia.bata@vojvodina.gov.rs або на интернет-боку Секретарияту на адреси www.puma.vojvodina.gov.rs.

Покраїнски секретар,

 Жолт Сакалаш, s.r.